Imperio Otomán

O Estau Otomán (en turco otomán دولتِ عَليه عُثمانيه, Devlet-i Aliye-i Osmaniye; en turco moderno Osmanlı Devleti), mas a sobén dito Imperio Otomán (en turco Osmanlı İmparatorluğu), estió un estau y una potencia imperial situada en a suya mayor parti arredol d'a ribera d'a Mar Mediterrania, y que existió en o periodo de tiempo entre 1299 y 1922. En l'inte de mas amplaria, o sieglo XVII, l'imperio incluiba tota a peninsula d'Anatolia, Orient Meyo, colonias en o norte d'Africa, a mayor parti d'os territorios situaus en a francha que va dende o sud-este d'Europa (Balcans, Grecia, Bulgaria, Rumanía) a o Caucas en o norte. En total teneba una superficie de bels 20 millons de kilometros cuadraus, encara que a mayor parti no yera baixo control dreito d'o gubierno central. As posesions de l'Imperio se trobaban entre Orient y Occident por lo que mientres os suyos seis sieglos d'historia as suyas relacions internacionals estioron influidas por este feito.

 Orichen y formación 
A migración entra l'ueste d'os turcomans levó a la fundación en 1055 d'o soldanato selchuquí d'Irán. Cuan os turcomans s'adrezoron ta Anatolia l'Imperio Bizantín reaccionó pero o selchuquí Alp Arslán los esclafó en Menzikert en 1071. Os vencedors yeran de dos tipos, turcomans que buscaban pasturas y gacis u guerrers d'a fe que levaban tiempo vivindo de saqueyar a muga con os cristianos. Tanto uns como os atros s'ixemenoron por Anatolia sin estar controlaus por selchuquís u bizantins. Se facioron os duenyos d'as zonas poco pobladas d'Anatolia central; bella población cristiana fuyó, atrás se convirtioron a o Islam y prenioron a luenga turquica.

A invasión mongola d'Orient Meyo en o sieglo XIII empentó nuevas poblacions turcomanas ta Anatolia. A zaguers d'o sieglo XIII o turcomán Osmán heredó un territorio en a muga con os bizantins, con posibilidaz de fer incursions de saqueyo y atrayó bel partidarios turcomans canalizando la belicosidat y ansia de botín. Os descendients d'Osmán creyoron l'Imperio Otomán, que sindembargo trobará a oposición d'os prencipaus creyaus por os turcomans en Anatolia y que quereban mantener a suya independencia.

Osmán estió un hombre con prestichio con poder en Frichia que dende 1326 va prenendo territorios d'Anatolia central y occidental. En 1326 Osmán prenió a ciudat bizantina de Brusa que se convertió en a primera capital d'os otomans.

O fillo d'Osmán, dito Orhán I (1324-1360) aduyó a Chuan Cantacuceno a prener o poder de Costantinoble en 1345. Baixo Orhán os otomans conquirioron a costa sud d'a mar de Marmara, ocupando o prencipau turcomán de Karasi en 1345 y obtenendo acceso a o estreito d'os Dardanelos. Esto lis permite de desembarcar en 1354 en Europa y prener Gallipoli y Tracia oriental, José-Ramón Julià et al: Atlas de Historia Universal. Tomo I De los orígeners a las crisis del siglo XVII. Editorial Planeta. on encomenzó una inmigración otomana, estando l'orichen d'os turcos rumelís.

 Creyación d'un imperio 
Dimpués de conquerir Ankara, asegurando as posicions otomanas en o centro d'Anatolia, Murat I (1360-1389) conquirió Andrianoplin a l'Imperio Bizantín, fendo-ne a suya nueva capital, y dimpués conquirió o sud de Bulgaria. Dende 1363 os bizantins ya yeran eclipsaus por os otomans, estando-ne en a practica vasallos, pero os otomans no podeban prener Costantinoble porque o suyo exercito yera sobretot de caballería y incapable de setiar una ciudat fortificada d'esta mida. Jean Sellier y André Sellier. Atlas de los pueblos de Oriente. Acento Editorial. En 1388 o prencipau de Caramán atacó a os otomans en Anatolia, pero fue venciu con l'aduya de tropas bulgaras. Dimpués os otomans derrotoron a o prencipe serbio Lazaro en a batalla de Kosovo, on Murat morió.

 Luita contra Tamerlán 
170px|left|Armadura turca|thumb
Bayazet I interveniba en afers bizantins dende 1390, y aduyó a Chuan VII Paleologo a prener o poder. Entre 1391 y 1395 o despot de Morea Teodoro se declaró vasallo de Bayazet, y cuasi a o mesmo tiempo tamién lo fa o gospodar de Bosnia. O prencipe d'Acaya solicitó l'aduya otomana, Vlaquia caye baixo dominio otomán y o soldán decide a suerte d'os zaguers reis serbios.

Bayazet tamién habió se sozmeter a os prencipaus d'Anatolia coaligaus en contra d'él. Dende 1390 Bayazet ocupa os emiratos u bayliks d'a costa Echea de Sarujan, Aydin, Mentesa y una parte d'Isfendiyar, en a costa d'a Mar Negra. Tamién s'apoderó de Sivas. Os turcomans, distribuitos tamién fuera de l'aria d'acción d'os otomans, dende Anatolia Oriental dica Irán, por a suya forma nomada de vida, cuasi no lis afectaban as campanyas destructivas de Tamerlán. D'este modo os turcomans d'Anatolia demandoron aduya a Tamerlán, que envadió o sud-este d'Anatolia, encara que dimpués se'n fue ta a India. O prestichio de Bayazet dimpués d'a victoria en Nicopolis trayió ta l'Imperio Otomán nuevas poblacions turcomanas. D'esta forma Bayazet decidió sozmeter tota Anatolia: Caramán en 1397 y os prencipaus d'o norte en 1398. Tamerlán tornó y os prencipes turcomans desposeius s'unioron a o suyo exercito. Una batalla se produció en Ankara o 27 de chulio en 1402, os turcomans que en primeras luitaban en o bando otomán se pasoron a o bando de Tamerlán y d'os opositors turcomans. Os otomans fuoron derrotaus, Tamerlán restauró os prencipaus turcomans y Caramán fue ixamplada, adchudicando-li un papel preponderant.

 Restauración 
Mehmed I consiguió tornar a fuerza a l'Imperio Otomán y consolida a presencia otomana y turca en os Balcans. Encomienza a recuperación d'os territorios perdius en Anatolia. En tiempos de Mehmed I y Murat II Caramán se convertió en un estau tampón entre os otomans y mamelucos y una amenaza permanent ta l'Imperio Otomán.

Murat II (1421-1451) asechó Costantinoble mientres tres meses en ixas envueltas de Manuel II Paleologo, y dimpués saqueya o Peloponiso y asetia Tesalonica. Os griegos bizantins han de pagar un tributo pa no ser conquiestos de tot.

Mehmet II (1451-1481) remata con a entelequia de l'Imperio conquerindo Costantinoble o 29 de mayo de 1453. O 15 d'agosto de 1461 se rinde l'Imperio de Trapisonda, zaguer estau griego heredero de l'Imperio Romano d'Orient.

 Apocheu 
En l'apocheu de l'Imperio Otomán gobernana Solimán o Magnifico, dito tamién en Europa "Gran Turco".

 Decadencia 
Selim II succedió a Solimán o Magnifico y encomenzó a decadencia. O Imperio Otomán encomenzó a retacular en a derrota d'o Seche de Viena. O Imperio Otomán desapareixió dimpués d'a I Guerra Mundial cuan Mustafa Kemal Atatürk proclamó a Republica de Turquía.

En o sieglo XIX l'Imperio Otomán se iba restrinchindo u centrando politicament cada vegada mes a o territorio habitau por turcos. Un nacionalismo expansionista calcau de modelos europeus como o paneslavismo u o panchermanismo influyó a cualques turcos anatolicos y turquicos de l'Imperio Ruso, o panturquismo, pero os pueblos turquicos yeran tan ixemenaus y as diferencias entre ellos tan grans que o panturquismo no podeba levar-se a la practica. D'esta manera cuan o gubierno d'os chóvens turcos levó a l'Imperio Otomán a la derrota en a I guerra mundial, amaneixió en a persona de Mustafa Kemal un nacionalismo mes pragmatico centrau en os turcos que habitaban en Anatolia y os territorios que podesen controlar, (turcos y turquicos d'a Turquía Europea, de Trascaucasia, d'o Kurdistán, etc...). A guerra de 1922-1923 tenió como resultau o establimiento d'una republica laica y a millor definición d'o pueblo turco, encara que o kemalismo occidentalizó as costumbres d'os turcos y atros musulmans de Turquía, en una prebatina de modernización. Abolió o soldanato (desaparición oficial de l'Imperio Otomán) y o califato, secularizó a vida social, atorgó igualdat de dreitos a las mullers, introdució l'alfabeto latín y os apellius, limpió d'arabismos y persismos a luenga estándard (turco otomán), prohibió l'uso d'o velo en as mullers y imposó a vestimenta occidental en os hombres.

 Referencias 

 Bibliografía 
  Jean Sellier y André Sellier. Atlas de los pueblos de Oriente. Acento Editorial.

*